Για δέκατη όγδοη συνεχή χρονιά θα πραγματοποιηθεί η Μουσική Εβδομάδα Λευκάδας, από τις 08 έως τις 15 Ιουλίου. Το Φεστιβάλ παρουσιάζει τέσσερις συναυλίες κλασικής μουσικής από την κλασική μέχρι τη σύγχρονη δημιουργία, με έμφαση στη λατρευτική μουσική με τη συμμετοχή διακεκριμένων καλλιτεχνών από την Ελλάδα και το εξωτερικό.

Οι κάτοικοι και οι επισκέπτες της πόλης της Λευκάδας, καθώς και των ορεινών οικισμών της Καρυάς και του Νεοχωρίου, θα έχουν τη δυνατότητα να παρακολουθήσουν τις συναυλίες με ελεύθερη είσοδο.
Το Φεστιβάλ συνδιοργανώνεται από την Περιφερειακή Ενότητα Λευκάδας, τον Δήμο Λευκάδας, το Μουσικό Σχολείο Λευκάδας, την ARTIS GRATIA AMKE και τον Μουσικοφιλολογικό σύλλογο ‘Ορφέας Λευκάδας’. Την καλλιτεχνική διεύθυνση του φεστιβάλ έχει η βιολονίστα Βανέσσα Αθανασίου.
ΠΡΟΓΡΑΜΜΑ ΣΥΝΑΥΛΙΩΝ
Πέμπτη, 11.07.2024, στις 21:00, στον Ιερό Ναό Ευαγγελίστριας Νεοχωρίου και Παρασκευή 12.07.2022, στις 21:00, στον Ιερό Ναό Αγίου Σπυρίδωνος Καρυάς
Συναυλίες λατρευτικής μουσικής με έργα των Vivaldi, Haydn, Mendelsohn, Mascagni, Orff, Faure, Chaminade, Arensky, Tchaikovsky
Maria-Luisa Γελαδάρη-Hanicz, υψίφωνος
Δέσποινα Μανέα, μεσόφωνος

Κική Σιρλαντζή, υψίφωνος

Δημήτρης Καρολίδης, βαρύτονος

Βανέσσα Αθανασίου, βιολί
Fabiola Ojeda, βιολoντσέλο

Νίκος Κυριόσογλου, πιάνο

Οι συναυλίες πραγματοποιούνται με τη συνδιοργάνωση των πολιτιστικών συλλόγων Μελάνυδρος Νεοχωρίου και Απόλλωνας Καρυάς.
Σάββατο, 13.07.2024, στις 20:30 και Κυριακή 14.07.2024, στις 20:30, στην Αίθουσα εκδηλώσεων του Μουσικού Σχολείου Λευκάδας
Συναυλίες λυρικού τραγουδιού με έργα Händel, Mozart, Verdi, Donizetti, Schumann, Bellini, Massenet, Barber και Tchaikovsky.
